17 හැවිරිදි පාසල් සිසුවෙකුට හා වාහන හිමිකරුවන් කිහිප දෙනෙකුට  වැලිගම පොලිස් ස්ථානාධිපතිවරයා ඇතුඵ පිරිසක් කිසිම වරදක් නොමැතිව  පහර දී පොලිස් සිරභාරයට ගත් සිද්ධියක් ගැන ලැබුණු පැමිනිල්ලක් මත දකුණු පළාත් නියෝජ්‍ය පොලිස්පති කාර්යාලය  පරීක්ෂණ ආරම්භ කර ඇත.සංචාරකයින්  ප්‍රවාහනය කරන වෑන් රථයක් ඉකුත් 05 වනදා අළුයම 04 ට පමණ වැලිගම - කුඹල්ගම හන්දිය ආසන්නයේදී  තාප්පයක ගැටීමෙන් එහි සිටි සංචාරක මගපෙන්වන්නා බරපතල තුවාල ලබා කරාපිටිය රෝහලට ඇතුලත් කර තිබූ අතර දැඩි ලෙස අලාභ හානි වී තිබූ වෑන් රථය වැලිගම පොලිසිය භාරයට ගෙන තිබේ.අනතුරටපත් වෑන් රථය මෝටර් රථ දෙපාර්ථමේන්තුවේ දිස්ත්‍රික් පරීක්ෂක මහතෙකුලවා පරීක්ෂා කිරීමෙන් අනතුරුව වාහනයේ හිමිකරුට මුදාහැරීමට වැලිගම පොලිසිය කල දැනුම්දීමක් අනුව තමන් ඇතුළු පිරිස එහි ගිය බව වෑන් රථ රියදුරු පැවසීය.අනතුරකට පත් වෑන් රථයක් වැලිගම පොලිස් භාරයේ තිබී එය නිදහස්කර ගැනීමට ඉකුත් 09 වනදා සවස 02.30ට පමන පොලිසියට ගිය එහි හිමිකරුට හා ඔහු සමග ගිය පාසල් සිසුවකු ඇතුඵ පස්දෙනෙකුට කිසිම වරදක් නැතිව පහර දී රිමාන්ඞ් කල බව කියන සිද්ධිය සම්බන්ධයෙන් මෙම පිරිස සහ පහරකෑමට ලක්වූ පාසල් සිසුවාගේ දෙමවුපියන් දකුණු පළාත් නියෝජ්‍ය පොලිස්පති කාර්යාලයට  පැමිණිළි කල බවද ඔවුහු කියති.